Golpo ng Leyte

Ang Golpo ng Leyte ay isang golpo sa rehiyon ng Silangang Kabisayaan sa Pilipinas. Bahagi ito ng Dagat Pilipinas ng Karagatang Pasipiko, at hinahangganan ito ng mga dalawang pulo: Samar sa dakong hilaga Leyte sa dakong kanluran. Sa timog ng golpo ay pulo ng Mindanao, na nakahiwalay sa Leyte sa pamamagitan ng Kipot ng Surigao.Merriam-Webster's Geographic Dictionary, Third Edition, p. 647. Bahagyang pinalilibutan ng Pulo ng Dinagat ang golpo sa timog-silangan, at nakapuwesto sa silangang pasukan sa golpo ang mga pulo ng Homonhon at Suluan. Ito ay may humigit-kumulang 130 kilometro (80 milya) hilaga-patimog, at 60 kilometro (40 milya) silangan-pakanluran.

Matatagpuan sa baybayin ng golpo ang ilang mga bayan: Balangiga, Giporlos, Guiuan, Lawaan, Mercedes, Quinapondan at Salcedo. Mayroon ding labing-isang mga marine reserve sa rehiyon ng golpo.

200px|thumb|left|Golpo ng Leyte malapit sa Guinsaugon, St. Bernard, Katimugang Leyte.

Naganap sa Golpo ng Leyte ang Labanan sa Golpo ng Leyte, na umabot sa Kipot ng Surigao noong Labanan sa Kipot ng Surigao, ang pinakamalaking labanan sa hukbong-dagat noong Ikalawang Digmaang Pandaigdig at nagsimula sa katapusan ng pananakop ng mga Hapones sa Pilipinas.

Noong 2013, nagdulot ng daluyong ang Super Bagyong Yolanda sa Golpo ng Leyte. Bunga nito ang malawakang pagkawala ng buhay, ari-arian, at lupang pansaka sa mga baybayin ng Leyte.

Pangingisda
Tinukoy ng Pamantasang Estatal ng Visayas ang Golpo bilang isa sa mga mahalagang pangisdaan ng Leyte at Samar. Tulad ng ibang mga mayaman na pangisdaan katulad ng Look ng Maqueda at Look ng Carigara, kilala ang golpo sa mga masaganang huli ng mga dilis, tamban, hipon, at alimasag. Isa rin ito sa mga mayamang pinagkukunan ng alimango (Scylla serrata) noong 1985. Bumaba ang pagkuha ng mga isda sa golpo dahil sa paggamit ng mga pampasabog sa pangingisda. Winasak ng Super Bagyong Yolanda ang takip na matigas na sagay sa loob ng lugar ng golpo, na nagpabawas nang husto sa pagkuha ng isda.

Mga sanggunian

Leyte